山中之樂三章送徐明叟胡直內蘇德翁歸嚴瀨併寄夏自然  其一
作者：方回
朝代：宋

paragraphs: 山中之樂兮樂可忘饑，飲有菊水兮茹有芝。
辟穀孔易兮何澇何旱，漱嚥沆瀣兮曷其耘菑。
野粟稔兮釀酒，醉而歌兮樵者和之。
分半桃食未既兮，爛彼斧柯於局棋。
憫鬨市之遏糴兮，形或鵠而腸龜。
誰獨有此山中兮，我將焉追。
送子于歸兮，聊聲我詩。